|  |  |  |  |  |
| --- | --- | --- | --- | --- |
| דנית ביטון | ניבי אטיאס M.urp | דנה שם-טוב | ערן אלוני  | רחל בן-ארי (בר רב האי)  |
|  | הדס גרי | מיכל הראל בן דור  | ארז מילנר | אריאל קומיסר  |
| **יועצים**  | נעה שחף רבי | איתן פלוגר | שי נותקין | עירית הוכרמןD.Sc  |
| יעקב עציוני | גיא רבי | ענת לזר LL.M | ליאת ורנר | שרון זיגר-אלפונטהLL.M  |
| גילת ויזל-סבן LL.M | שיר ששון-מצגר | טל רגב LL.M | שחר הופמן | עביר אסדיLL.M  |
| משה פרזנצ'בסקי | שירן ויינברגר | עדי ערמןLL.M  | צחי פיסטל | ישי שנידור LL.M |
|  | ספיר טלומק | אפרת שגיא LL.M | חלי דנקנר-כהן | יובל אדלר |
|  | קרן לינדנפלד | תמר גינזבורג | אבי גבאיLL.M  | גילי שפר (יופה)  |
|  | ברטה לוין | לונה הלון | רונן שקרלש | סיזאר דאניאל |

תאריך: 23.1.2022

 תיק: הקדש בנבנישתי

לכבוד

עו"ד נגה גלעדי – סגנית מנהלת יחידת רשם ההקדשות

משרד המשפטים – רשות התאגידים

גב' דבורה זוסמן, רו"ח

יחידת רשם ההקדשות

משרד המשפטים - רשות התאגידים

רחוב ירמיהו 39, מגדלי הבירה – מגדל 1 ירושלים, ת.ד. 34071 מיקוד 9134001

Moked-hakdashot@justive.gov.il

ג.נ., שלום רב,

**הנדון: הקדש בנבנישתי**

 פנייתנו מיום 22.10.2020

 מענה גב' זוסמן מיום 3.11.2020

 פנייתנו מיום 9.8.2021

 מענה עו"ד גלעדי מיום 30.8.2021

בשם 'עיר עמים', ובהמשך לפניותינו הקודמות ולמענים שניתנו לה, הכול כמפורט בסימוכין, עם חלוף הזמן וכניסתנו לשנה אזרחית חדשה, **ומתוך הבנה ברורה שלא ניתן לגרור ולדחות את הדברים עוד ועוד**, נבקש לפנות אליכם בעניין שבנדון כדלקמן.

1. פנייתנו האחרונה מיום 9.8.2021, המצורפת לשם הנוחות, מפרטת את הדברים, ונפנה לשם.
2. **בתמצית**: בה"פ 47926-06-20 עיר עמים ואח' נ' רשם ההקדשות ואח', שהוגשה על-ידי 'עיר עמים' ותושבים, נכלל תיאור רחב מאד ומגובה עובדתית באסמכתאות רבות, של הקשר בין נאמני ההקדש לבין עמותת עטרת כהנים. הוצג כיצד נאמני ההקדש פועלים שלא בהתאם למטרות והאינטרסים של ההקדש, אלא בהתאם לאינטרסים של עמותת עטרת כהנים בה הם קשורים, שמלכתחילה הביאה למינויים במהלך מתוכנן מראש שהיא יזמה על-מנת להשתלט על נכסים שלהקדש יש טענה לזכויות בהם.
3. ביום 23.9.2020 הודעתם לבית המשפט על עריכת ביקורת עומק בהקדש. במכתב מיום 3.11.2020 מסרתם לנו כי אמנם מדובר בביקורת עומק שתכלול "בירור מקיף, מעמיק ויסודי", ואשר תבחן, בין היתר, את אופן התנהלות הנאמנים, לרבות העניין הנדון בהמרצה של התאמה למטרות ההקדש ולכתב ההקדש.
4. לאחר סיום הדיון בהמרצה נוספו פרטי מידע חדשים, המעידים על פועלם של נאמני ההקדש בשליחותה וכידה הארוכה של עמותת עטרת כהנים ובהתאם למטרותיה ולאינטרסים שלה (ור' עניין המיזם התיירותי בסילואן / עיר דוד בו קבעתם כי הנאמנים לא פעלו בהתאם למטרות ההקדש – ס' 13-15 למכתבנו הקודם).
5. בין לבין ממשיכים נאמני ההקדש בניהול הליכי פינוי שמביאים להוצאתם מבתיהם של עשרות רבות של תושבים מוחלשים, כביכול בהתאם לאינטרסים של ההקדש, ובפועל במסגרת מפעלותיה של עטרת כוהנים.
6. לאור האמור עמדנו על כך, כי כבר בשלב זה קיימת תשתית עובדתית רחבה מאד, המצדיקה **לכל הפחות** פיקוח שוטף של רשם ההקדשות על פעילות נאמני ההקשה, ובפרט בכל הנוגע להליכי הפינוי שמנהל, שהינם בחזקת **דיני נפשות** ואשר משפיעים על צדדים ג' רבים (ומוחלשים).
7. ביום 30.08.2021 השבתם לפנייתנו כדלקמן:

אנו מודים לך על פנייתך שבסימוכין, אולם לא נוכל לנקוט עמדה ביחס לביקורת עומק שעודנה מתנהלת.

1. בכל הכבוד, לא היה במענה לאקוני זה משום התייחסות עניינית לפנייתנו. לא ביקשנו כי "תנקטו עמדה", אלא כי תפעילו סמכויות פיקוח לעת הביניים בהם מבוצעת הביקורת, וזאת לאור התמשכות עבודת הביקורת, המידע שכבר קיים, והשפעת פעולות נאמני ההקדש על צדדים שלישיים רבים.
2. מכל מקום, מעת העברת מענה זה חלפו כחמישה חודשים. מעת הודעתכם לבית המשפט על עריכת הביקורת חלפה כמעט שנה וחצי.
3. לא ניתן לדחות מהלכי פיקוח נדרשים עד אשר תסתיים הביקורת, וזאת ככל שהמידע שכבר נאסף מחייב זאת. לאור החומר הגלוי (קל וחומר, יש להניח, חומרים נוספים הנגישים לכם כגוף הביקורת), זה המצב בענייננו. **לא ניתן לאפשר לנאמני ההקדש להמשיך לפעול ללא בקרה וסייגים רק משום שעומק ורוחב הבעיות והסוגיות מחייב עבודת ביקורת ממושכת**.
4. נבקשכם אפוא:

א. לקבל עדכון על צפי מועד השלמת הביקורת.

ב. נחזור ונבקש, כי עד להשלמת הבדיקה תורו לנאמני ההקדש להקפיא את הליכי הפינוי או לקבל את אישור בית המשפט לפני נקיטה בכל הליך חדש או מימוש פסק דין ככל שהליך כבר התקיים, שעניינו פינוי משפחה מביתה (כפי שנקבע שעליהם לקבל בהקשר של המיזם התיירותי. פינוי משפחה מביתה הוא עניין רגיש לא פחות מהקמת מיזם תיירותי, ואידך זיל).

ג. לחילופין, לקבל את אישורכם המקדים לפני נקיטה בכל הליך חדש או מימוש פסק דין ככל שהליך כבר התקיים, שעניינו פינוי משפחה מביתה. **זהו המינימום שבמינימום, הנדרש לשם הפעלת בקרה ופיקוח מצדכם לעת בינים זו**.

נודה על מענה ענייני ומנומק, שיאפשר לנו להבין אם בשלב זה אין מנוס מנקיטה בפעולות נוספות. אנא ראו בפנייה זו גם משום מיצוי הליכים.

מצורפים:

* פנייתנו מיום 9.8.2021.
* מענה עו"ד גלעדי מיום 30.8.2021.

בכבוד רב,

  ישי שנידור, עו"ד

עו"ד קארן שוורץ - רשמת העמותות, הקדשות ואגודות עות'מניות

מר יעקב פונקלשטיין, עו"ד - פרקליטות מחוז ירושלים (אזרחי)